jkorsvik/nowiki_second_scrape_merged huggingface dataset:
Jacky Terrasson

Jacky Terrasson (født som Jacques-Laurent Terrasson, 27. november 1965 i Berlin) er en kjent tysk jazz-pianist.
Han ble født i Tyskland, men hans mor var amerikansk og hans far var fransk. Han studerte ved Berklee College of Music før han begynte å spille ved forskjellige klubber og på barer i Chicago og i New York City. Han fikk økt oppmerksomhet rundt seg da han vant Thelonious Monk Piano Competition i 1993. Han gjorde flere tidlige arbeider sammen med Betty Carter og i 1997 jobbet han på Rendezvous sammen med Cassandra Wilson.
Terrasson er i dag representert ved Addeo Music International (AMI). Han opptrådte på Kongsberg Jazzfestival i 1995. 


== Referanser ==


== Eksterne lenker ==
Offisielt nettsted 
(en) Jacky Terrasson – kategori av bilder, video eller lyd på Commons 
(en) Jacky Terrasson på Internet Movie Database 
(en) Jacky Terrasson på Discogs 
(en) Jacky Terrasson på MusicBrainz 
(en) Jacky Terrasson på Spotify 
(en) Jacky Terrasson på Songkick 
(en) Jacky Terrasson på AllMusic 
(en) Jacky Terrasson på Myspace
Kommunfullmäktige (Sverige)

Kommunfullmäktige er det øverste folkevalgte organ (kommunestyret) i Sveriges kommuner. Valg til kommunfullmäktige foregår hvert fjerde år, samtidig som valg til Riksdagen. Antall medlemmer er mellom 31 og 101, avhengig av antall innbyggere i kommunen. Kommunstyrelsen i Sverige tilsvarer formannskapet i Norge.


== Referanser ==
Egil Bakka (arkeolog)

Egil Bakka (født 29. mai 1926 i Fana, død 19. mars 1985) var en norsk arkeolog. Han var opprinnelig utdannet som lærer fra 1951, men utdannet seg videre innen arkeologi. Han tok magistergrad i arkeologi i 1955 og var konservator ved Historisk museum i Bergen fra 1957. I 1966 ble han ansatt som dosent ved Universitetet i Bergen.


== Kilder ==
(no) Egil Bakka (arkeolog) i Norsk biografisk leksikon
(no) Egil Bakka (arkeolog) i Store norske leksikon


== Bibliografi ==
(no) Publikasjoner av Egil Bakka (arkeolog) i BIBSYS
Norsk fotball 2008


== Herrelandslaget ==


== Norgestmesterskapet for herrer ==
Utdypende artikkel: NM herrer 2008


=== Kvartfinale ===
Vålerenga – Bodø/Glimt 3-1
Odd Grenland – Fredrikstad 2-2 (5-4 e.str)
Lyn – Molde 1-3 e.e.o.
Stabæk – Strømsgodset 4-1


=== Semifinale ===
Vålerenga – Odd Grenland 2-1
Stabæk – Molde 3-0


=== Finale ===
Vålerenga – Stabæk 4-1


== Tippeligaen ==
Utdypende artikkel: Tippeligaen 2008

På grunn av utvidelsen til 16 lag fra 2009 rykket kun ett lag direkte ned.


== Adeccoligaen ==
Utdypende artikkel: Adeccoligaen 2008

På grunn av utvidelse av Eliteserien til 16 lag fra 2009, rykket tre lag direkte opp. Det var også kun to lag som rykketned for at det fortsatt skulle være 16 lag i 1. divisjon.


== 2. divisjon herrer ==
Utdypende artikkel: 2. divisjon 2008


== 3. divisjon herrer ==
Utdypende artikkel: 3. divisjon 2008


== Toppserien ==
Utdypende artikkel: Toppserien 2008


== 1. divisjon kvinner ==
Utdypende artikkel: 1. divisjon kvinner 2008
Johannes Østtveit

Johannes Østtveit (født 18. januar 1927, død 9. juli 2013) var en norsk veterinær og tidligere stortingsrepresentant for Kristelig Folkeparti. Han var innvalgt fra Telemark i 1965, og satt i to perioder.
Østtveit ble utdannet fra Norges veterinærhøgskole i 1951 og arbeidet som veterinær i diverse stillinger frem til 1974.
Østtveit var medlem i Bø formannsskap og kommunestyre i perioden 1959 til 1975.
Han var sterkt engasjert i arbeidet for de kristne i Øst-Europa i organisasjonen Misjon bak Jernteppet, og gav ut boken "Kirkeklokker i Natten - Vennskap gjennom Jernteppet" på Lunde forlag i 1998. Her forteller han selv om sine turer til Øst-Europa og Sovjetunionen.


== Referanser ==


== Kilder ==
Biografi på Stortinget.no
Biografisk informasjon om    Johannes Østtveit   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Johannes Østtveit hos Stortinget 
(no) Johannes Østtveit hos Norsk senter for forskningsdata
Mark Whitfield

Mark Whitfield (født 6. oktober 1966 i New York) er en amerikansk hard bop og soul-jazz gitarist som ble født i Syosset, New York. Han deltok på Kongsberg Jazzfestival i 1996.
Han er nok bedre kjent for sine innspillinger som orkester-leder for både Verve og Warner Bros Records plateselskap. Han har jobbet sammen med mange andre jazz-komponister som f. eks. Jack McDuff, Jimmy Smith, Courtney Pine og Nicholas Payton, Chris Botti og flere andre. Mark Whitfield ble uteksaminert fra Bostons Berklee College of Music, instituttet for studier av jazz og moderne amerikansk musikk, i 1987 etter å ha studert musikk-komposisjon og arrangering, samt alle stilarter av gitarspilling. 
Etter endt eksamen, vendte han tilbake til sitt hjemsted i New York får å ta fatt på en karriere som jazz-gitarist som har gitt ham muligheten til å samarbeide med mange andre kjente jazz-artister. Han hadde sin første solo debut med CD-en «The Marksman». Suksessen til denne utgivelsen førte til en karriere som har gjort at han har produsert 14 solo prosjekteog flere samarbeidstiltak med noen av de viktigste kunstnerne i de senere årene.


== Referanser ==
Melvin Taylor

Melvin Taylor (født 13. mars 1959 i  Jackson, Mississippi) er en amerikansk blues- og jazz-gitarist.
I ungdomsårene grunnla Taylor bandet The Transistorer, et band som ble forvaltet av hans fremtidige svigerfar, og som spilte populærmusikk fra 1970-tallet på forskjellige talent-show og på nattklubber. Etter at The Transistors brøt opp i 1980, har Taylor viet det meste av sin oppmerksomhet til å spille blues i Chicagos West Side-klubber.I løpet av andre halvdel av 1980-tallet sluttet han seg til klubbene Pinetop Perkins og The Legendary Blues Band som han hadde en ett år lang Europa-turné sammen med, og siden slutten av 1980-tallet har han vært på regelmessige turer i Europa med sin egen musikkgruppe, der de blant annet har åpnet konserter for BB King, Buddy Guy og Santana.Taylors innspillinger omfatter de to første som han spilte inn for ett fransk plateselskap: Blues on the Run, opprinnelig innspilt i 1982, og Playing Blues for You fra 1984. Da han kom tilbake i USA fra Europa, signerte Taylor en kontrakt med Evidence Music og han spilte inn flere sanger sammen med blant annet John Snyder, Melvin Taylor og The Slack Band som han også skrev flere låter sammen med. Sent i 1996 spilte han inn sitt andre amerikanske album, Dirty Pool. 
Han deltok på Kongsberg Jazzfestival i 2002.


== Referanser ==
Ted Curson

Ted Curson (født 3. juni 1935, Philadelphia, Pennsylvania, død 4. november 2012) var en amerikansk jazztrompetist. Han er kanskje best kjent for sine mange opptak og gjennomføringer sammen med Charles Mingus.
Curson ble interessert i å spille trompet etter å ha sett en avisselger spille en sølvtrompet. Cursons far hadde imidlertid foretrukket at sønnen spilte en altsaksofon slik som hans forbilde Louis Jordan spilte på. Til slutt, da Ted var cirka 10 år gammel, fikk han en litt ødelagt trompet som han lærte seg å spille på før han fikk sitt første ordentlige musikkinstrument.
Curson var bosatt i Montclair i New Jersey. Han var også et ganske kjent ansikt i Finland, etter å ha utført årlige musikkstykker på Pori Jazz-festivalen hvert år siden begynnelsen av dette arrangementet i 1966. Han deltok også under Kongsberg Jazzfestival både i 1972 og i 1977.


== Referanser ==


== Eksterne lenker ==
(en) Ted Curson på Internet Movie Database 
(en) Ted Curson på Discogs 
(en) Ted Curson på MusicBrainz 
(en) Ted Curson på Songkick 
(en) Ted Curson på AllMusic
Lille Skottholmen

Lille Skottholmen er en holme på 2,5 mål i Galtesund, innerst mot Arendal, med grunnummer 205 og bruksnummer 192.
Navnet kommer fra at det ble lagret tømmer til Skottland på holmen. Den hadde fra 1885 et lite innseilingsfyr innebygget i en karnapp i det sørvestre hjørnet på boligen til fyrvokteren. I 1904 ble det bygget en egen fyrlykt. Boligen ble flyttet til fastlandet i 1925, mens fyrlykta ble erstattet av en rundtlysende lanterne i 1956. Denne står på et jernstativ på grunnmuren til den tidligere fyrlykta. Holmen er uregulert og er definert i arealkategorien næringsformål. En reguleringsplan er under bearbeidelse. Det er lagt inn vann og kloakk via det offentlige vann- og avløpsnettet. 
Det har vært drevet diverse virksomhet relatert til sjøfart på holmen, blant annet et båtverksted. Holmen har også flere brygger. Holmen brukes pr. 2010 av Norsk Solingklubb og verkstedet brukes til vedlikehold og utrusting av soling seilbåter, og i forbindelse med regattaer.
Lille Skottholmen ble solgt i 2005 for nesten 4 millioner kroner. 


== Referanser ==
Herbie Mann

Herbie Mann (født 16. april 1930, død 1. juli 2003 i Brooklyn, New York) var en amerikansk jazz-fløytist og viktig tidlig utøver av verdensmusikk. 
Tidlig i sin musikalske karriere, spilte han flere forskjellige musikk-instrumenter, blant annet tenor saksofoner og klarinetter (inkludert bassklarinett), men Mann var blant de første jazz-musikere som noen gang spesialiserte seg bare på fløyte, og var kanskjeden mest kjente den mest fremtredende fløytist innen jazzmusikk i løpet av 1960-tallet.
På begynnelsen av 1970-tallet grunnla han sitt eget Embryo Records, distribuert av Atlantic Records. Der produsertes der utelukkende jazz-album, slik som Ron Carter's Uptown Conversation som kom ut  i 1970. Hans siste opptreden var den 3. mai 2003 som ble holdt i New Orleans Jazz and Heritage Festival i en alder av 73 år. Han døde mindre enn to måneder senere, etter en lang kamp mot prostatakreft.
Hans mest populære singel hadde tittelen "Hijack" og som kom ut i USA i 1975 og den raget høyt på musikk-listene i  flere 3 uker eyyer utgivelsen. Han hadde rumenske og russiske foreldre. Hans første konsert var da han var med i bandet Catskills, i en alder av 15 år. Han deltok under Kongsberg Jazzfestival i 1983.


== Referanser ==


== Eksterne lenker ==
Offisielt nettsted 
(en) Herbie Mann – kategori av bilder, video eller lyd på Commons 
(en) Herbie Mann på Internet Movie Database 
(en) Herbie Mann hos The Movie Database 
(en) Herbie Mann på Apple Music 
(en) Herbie Mann på Discogs 
(en) Herbie Mann på MusicBrainz 
(en) Herbie Mann på Spotify 
(en) Herbie Mann på Songkick 
(en) Herbie Mann på Last.fm 
(en) Herbie Mann på AllMusic
Jentekveld

Jentekveld er et musikkalbum med Celine, utgitt den 28. juni 2010. Albumet lå 7 uker på VG-lista og endte med 14.-plass som beste plassering.


== Sporliste ==
«Om du va kjæresten min» (Celine Helgemo/Ronny Wikmark/Tore André Helgemo)
«Ut av dansen» (Jade Ell/Mats Hedström/C. Helgemo/T.A. Helgemo)
«Tebake» (Hans Petter Aaserud/C. Helgemo/T.A. Helgemo)
«Jentekveld» (C. Helgemo/R. Wikmark/T.A. Helgemo)
«Tør du?» (C. Helgemo/R. Wikmark/T.A. Helgemo)
«Uimotståelig» (Julian Schramm/Lene Dissing/Sven Martin/T.A. Helgemo)
«Aldri gå ifra dæ» (Skjalg Raaen/R. Wikmark/Fred Zakariassen)
«Superstar» (S. Raaen/R. Wikmark/T.A. Helgemo/Hallgeir Rustan)
«Stå opp for dæ sjøl» (S. Raaen/R. Wikmark/T.A. Helgemo/H. Rustan)
«Isbjørn uten is» (R. Wikmark/Frank Pedersen/H. Rustan)
«Sol i morra» (C. Helgemo/R. Wikmark/T.A. Helgemo)


== Medvirkende ==


=== Musikere ===
Celine Helgemo - sang, kor, låtskriver
Skjalg Raaen - gitar på Om du va kjæresten min, Jentekveld, Aldri gå ifra dæ, Superstar, Stå opp for dæ sjøl, Isbjørn uten is og Sol i morra, bass på Superstar
Jarl Ivar Andresen - gitar på Om du va kjæresten min, Ut av dansen, Tebake, Tør du?, Uimotståelig og Sol i morra
Fred Zakariassen - gitar på Om du va kjæresten min, Jentekveld, Tør du?, Aldri gå ifra dæ, Stå opp for dæ sjøl, programmering/synth/keyboard på Jentekveld, Tør du?, Aldri gå ifra dæ, Stå opp for dæ sjøl, mix
William Ernstsen - gitar på Jentekveld
Morten Skaget - bass på Om du va kjæresten min, Ut av dansen, Tebake, Tør du?, Uimotståelig, Isbjørn uten is og Sol i morra
Ronny Wikmark - keyboard/programmering på Om du va kjæresten min, Ut av dansen, Tebake, Jentekveld, Tør du?, Uimotståelig, Aldri gå ifra dæ, Superstar, Stå opp for dæ sjøl, Isbjørn uten is og Sol i morra, kor på Jentekveld, mix, produsent
Thomas Henriksen - keyboard på Om du va kjæresten min, mix
Hallgeir Rustan - programmering på Superstar, mix
Rune Arnesen - trommer/perkusjon på Om du va kjæresten min, Ut av dansen, Tebake, Tør du?, Uimotståelig, Aldri gå ifra dæ, Superstar, Stå opp for dæ sjøl, Isbjørn uten is
Håvard Soknes - trommer på Isbjørn uten is, mix på Ut av dansen, Tebake, Uimotståelig, Isbjørn uten is og Sol i morra, tekniker
Ranveig Seljemark - bakgrunnvokal på Om du va kjæresten min, Ut av dansen, Tebake, Tør du?, Uimotståelig, Aldri gå ifra dæ, Superstar, Stå opp for dæ sjøl, Isbjørn uten is og Sol i morra
Tore André Helgemo - bakgrunnvokal på Jentekveld


=== Øvrige ===
Morten Stendahl - mastering


== Eksterne lenker ==
Jentekveld
Rasmus Olai Mortensen

Rasmus Olai Mortensen (født 23. august 1869 i Bergen, død 30. juli 1934) var en norsk gårdbruker og politiker (V).
Etter endt skolegang i Bergen dro han til Spania, hvor han arbeidet i trevareforretning 1887–1896. Han drev deretter sagbruksforretning i Finland 1896–1902, og drev gården Nedre Bleiker i Asker fra 1902. Mortensen bekledte en rekke offentlige og organisatoriske verv, blant annet som nestformann i Norsk Landmandsforbund, representant i Selskapet for Norges Vel 1910–1930, styremedlem i Akershus Landhusholdningsselskap, styremedlem i Fellesslakteriet, styreformann i Landmandsposten fra 1913, og formann i Norges Kreditforening for Land- og Skogbruk fra 1916.
Mortensen formann i Bærum og Follo Venstre en tid, samt medlem av Asker herredsstyre 1907–1919 (varaordfører 1910–1916). Han var provianteringsminister 1921–1922 og sosialminister 1922–1923, begge i Otto Albert Blehrs andre regjering.


== Referanser ==


== Eksterne lenker ==
(no) Rasmus Olai Mortensen hos Norsk senter for forskningsdata
Montreal International Jazz Festival

Montreal International Jazz Festival er en meget populær jazzfestival som blir avholdt hvert eneste år i Montréal i Québec i Canada. Denne jazzfestivalen i Montreal sto oppført i Guinness rekordbok for 2004 som verdens aller største jazzfestival dette året. De fleste av hovedgatene i Montreals sentrum blir helt eller delvis stengt for trafikk i de ti dagene som konsertene foregår. Festivalen ble avholdt for første gang i 1980Hvert eneste år har festivalen godt over 3000 jazzmusikere fra cirka 30 forskjellige land. Festivalen består egentlig av mer enn 650 konserter (inkludert 450 utendørsforestillinger som er gratis for publikum). Festivalen har rundt 2,5 millioner besøkende hvert år (av disse er cirka 34 % turister og ekskursjoner).
Montreal Jazz Festival ble den første gangen igangsatt av Alain Simard, som hadde tilbrakt store deler av 1970-tallet med å arbeide sammen med Productions Kosmos for å bringe artister som Chick Corea, Dave Brubeck, Muddy Waters, Chuck Berry, Bo Diddley, John Lee Hooker og mange andre til Montreal for å fremføre sin musikk. Dermed ble ideen til om å skape en enorm sommerfestival i Montreal som ville samle en rekke populære jazzartister på en og samme gang. Festui


== Referanser ==


== Eksterne lenker ==
(fr) Offisielt nettsted 
(en) Festival International de Jazz de Montréal – kategori av bilder, video eller lyd på Commons
Jul på Røros

Jul på Røros er et musikkalbum med Celine, utgitt den 17. november 2008. Albumet lå 2 uker på VG-lista og endte med 30.-plass som beste plassering.


== Sporliste ==
«Jul på Røros» (Tore André Helgemo/Ronny Wikmark)
«La det snø» (Jule Styne/Sammy Cahn/Jan Vincents Johannessen)
«Julepresangen» (Trad./Alf Prøysen)
«VinterEventyrLand» (Dick Smith/Felix Bernard/J.V. Johannessen)
«Silkebånd og røde hjerta» (Frode Viken)
«Rockin' Around the Christmas Tree» (Johnny Marks)
«En stjerne skinner i natt» (Tore W. Aas/Eyvind Skeie), med Apes&Babes
«Bjelleklang» (James Pierpont/Juul Hansen), med Malin
«Juleflyet» (Hans Rotmo)
«Æ trur på julenissen» (T.A. Helgemo/Wikmark)
«Deilig er jorden» (Trad./B.S. Ingemann)
«Have Yourself a Merry Little Christmas» (Hugh Martin/Ralph Blane), med Tore André Helgemo


== Medvirkende ==


=== Musikere ===
Celine - sang
Andreas Aase - gitarer, mandolin, lapsteel, slidegitar, kor
Skjalg Raaen - gitarer, mandolin, ukulele, steelgitar, banjo, dobro, munnspill
Morten Skaget - bass
Steinar Krokstad - trommer/perkusjon
Håvard Soknes - trommer, perkusjon på La det snø, kor, mixing
Ronny Wikmark - keyboard, orgel, melodika, låtskriver, produsent, mixing
Kåre Kolve - saksofon på La det snø
Kay Jonny Kristiansen - trekkspill på Julepresangen
Thomas Henriksen - hammer, høvel og sag på Julepresangen, mixing
Malin Reitan - sang på Bjelleklang
Åshild Mundal - kor på Jul på Røros, La det snø, VinterEventyrland, Silkebånd og røde hjerta, Rockin' Around the Christmas Tree, Juleflyet, Æ tru på julenissen og Deilig er jorden
Lise Olden - kor på Julepresangen og Bjelleklang
Jostein Almåsbro - kor på Æ tru på julenissen og Deilig er jorden
Tore André Helgemo - sang på Have Yourself a Merry Little Christmas
City of Prague Philharmonic Orchestra - orkester på Have Yourself a Merry Little Christmas


=== Øvrige ===
Morten Stendahl - mastering
Bjørn Wad - fotograf
Ronny Manuel Danielsen - fotograf
Scanpartner - coverdesign/layout


== Eksterne lenker ==
Jul på Røros
3rd Surprise

3rd Surprise er en musikk-EP med Apes&Babes, utgitt i 2000.


== Sporliste ==
«Missionary Man»
«Liberian Girl»
«Gonna Make You Sweat»
«Killing Me Softly»
«No Good/Out of Space»


== Kilder ==

(en) 3rd Surprise på Discogs
Rå (album)

Rå (skrevet med det internasjonale fonetiske alfabetet som [ˈɾɔː]) er et musikkalbum med Apes&Babes, utgitt i 2004. Dette er bandets første plate.


== Sporliste ==
«I fjor gjett' e gjet'n i djupaste dalom»
«Independent Women»
«First We Take Manhattan»
«Zoolook/Orient Express/Oxygene IV»
«Toccata»
«Le Shagma (Les Mondes Engloutis)»
«Baba Yaga»
«She Moved Through the Fair»
«Killing Me Softly»
«Bruremarsj»
«Sex Bomb»
«Baby Love»
«Rock Me Amadeus»
Planet of Apes&Babes

Planet of Apes&Babes er et musikkalbum med Apes&Babes, utgitt i 2009.


== Sporliste ==
«Villemann og Magnhild»
«Gankino Horo»
«Vinyl-Intermezzo»
«Miseriou»
«Bei mir bist du schön»
«Nane Coha»
«Tike tike kardi»
«Munnharpeslått fra Sunndal»
«La Sagesse (Women, I'm Calling You)»
«Little Sparrow»
«La Cumparasita»
«Bånsull (Su su ruddi)»
Hathayoga-pradipika

Hathayoga-pradipika (sanskrit: Haṭhayoga Pradīpikā, हठ योग प्रदीपिका) er en indisk tekst fra 1400-tallet, skrevet på sanskrit av Svatmarama, som var en elev av guruen Gorakhnath. Teksten skal være den eldste av de tre klassiske tekstene som instruerer i den hinduistiske yoga-formen Hatha yoga. De to andre tekstene er Gheranda Samhita og Shiva Samhita. Hatha yoga «er uttrykk for et endret syn på kroppen. Nå er den ikke et hindre for, men et middel til frelse. Hatha-yoga prøver å forene en større del av yogaens fysiske øvelser med meditasjonsyoga.»Boken inneholder fire kapitler, og i alt 389 vers. Første kapittel beskriver sitteøvelser og kroppsposisjoner. Det andre kapitlet gir veiledning i teknikker for renselse, for livskraften prana og om hvordan man med denne kan kontrollene åndedrettet. Tredje kapittel forklarer om «forseglinger» (mudraer) og «låser» (bandhaer), mens det fjerde kapitlet forklarer om meditasjonens høyere nivåer. 
Teksten er dedisert til Shri Adinath som er et av guden Shivas mange alias; Shiva anses å være den har åpenbart innsikten i Hatha yoga, først til sin hustru Parvati. Verket er antagelig inspirert av buddhismen, nærmere bestemt av Madhyamakatradisjonen. 


== Referanser ==


== Norsk utgave ==
Yoga. Utvalg og innledende essay av Knut A. Jacobsen ; oversatt av Knut A. Jacobsen, Kåre A. Lie og Rasmus Reinvang. Bokklubbene, 2004. LIII, 337 s. (Verdens hellige skrifter; 23). ISBN 82-525-5195-5
Gjeldsslette

Gjeldsslette er fullstendig eller delvis ettergivelse av gjeld, eller oppbremsing eller stopping av gjeldsveksten knyttet til gjeld skyldt av enkeltpersoner, selskaper eller nasjoner. Fra antikken fram til og med det 19. århundre har gjeldsslette primært vist til innenlandsgjeld, særlig landbruksgjeld og frigjøring av gjeldsslaver. Fra slutten av det 20. århundre har det i hovedsak referert til gjeld tatt opp av land i den tredje verden, som virkelig eksploderte med den latinamerikanske gjeldskrisen på 1980-tallet.


== Internasjonal gjeldsslette ==


=== Krigserstatning ===
I 1953 ble enighet om sletting av Tysklands eksterne gjeld, som betydelig reduserte Tysklands krigserstatninger, et kjent eksempel på internasjonal gjeldsslette. En del av begrunnelsen var at oppreisingen fra første verdenskrig ble dypt mislikt i Tyskland, og internasjonalt kreditert som en årsak til andre verdenskrig. Dermed ble det argumentert for at gjeldsslette ville bidra til forsoning og fred i Europa.


=== Gjeld til land i den tredje verden ===
Gjeldsslette for fattige og gjeldstyngede utviklingsland var emnet i en kampanje på 1990-tallet gjennomført av en bred koalisjon av ikke-statlige organisasjoner, kristne organisasjoner og andre, under banneret Jubilee 2000. Denne kampanjen lykkes i å sette gjeldsslette på dagsordenen for vestlige regjeringer og internasjonale organisasjoner som Det internasjonale pengefondet (IMF) og Verdensbanken. Kampanjen endte opp i at HIPC-initiativet ble lansert som en løsning på utviklingslandenes gjeldsproblemer. Et annet gjeldssletteinitiativ, Multilaterale Debt Relief Initiative (MDRI), er en utvidelse av HIPC. MDRI ble opprettet etter G8-landenes 31. toppmøtet i Gleneagles i juli 2005. Initiativet tilbyr 100% sletting av multilateral gjeld HIPC-land har til Verdensbanken, IMF og Afrikabanken.


=== Argumenter mot gjeldsslette ===
Motstanderne av gjeldsslette hevder at dette er en "blanko-fullmakt" til myndighetene i utviklingsland og man frykter at pengene ikke vil komme de fattige til gode blant annet på grunn av korrupsjon. Andre hevder at gjeldsslette vil føre til at land tar opp mer lån, fordi man regner med at denne gjelden også vil bli ettergitt ved en senere anledning. Kritikere hevder at pengene ville være langt bedre brukt i konkrete bistandsprosjekter som faktisk hjelper de fattige. De hevder videre at det ville være urettferdig ovenfor land i den tredje verden som klarer å betjene sine lån eller land som eventuelt velger å ikke ta opp lån. Man frykter med andre ord at dette skal være en slags oppfordring til utviklingslands regjeringer til å bruke mer penger enn de har fordi de uansett får gjeldsslette i fremtiden.


== Se også ==
U-landsgjeld
HIPC
Slett U-landsgjelda
EUROPAfest

EUROPAfest er en internasjonal musikkfestival som arrangeres hver vår, mellom den 7. og til den 13. mai som er blitt lagt i București, Romania. 
Festivalen regnes som et merkevare for Romania, og den blir regnet som å være den eneste festivalen i Europa som presenterer de fire musikksjangerne jazz, blues, pop og klassisk musikk på den samme festivalen. Den bringer sammen flere veldig populære band og musikere fra minst 45 land fra overalt i verden. I løpet av denne uken, har mange kulturelle arrangementer funnet sted, herunder flere konkurranser, workshops og konserter.
Konseptet angående denne festivalen ble født i 1993. I begynnelsen ble det kalt Jeunesses Musicales International Festival, og den ble kun tillatt for klassiske musikk-arrangementer, men hele ideen om festivalen ble endret i 2002. Sammen med det nye navnet EUROPAfest, ble tre flere musikksjangere lagt til festivalens agenda, nemlig jazz, blues og pop. Dette økte festivalens popularitet, og den blir nå oppfattet som en kulturell begivenhet som kombinerer fire veldig populære og veldig forskjellige musikkstiler, ulike kulturer, ulike tenkemåter og livsstiler.